Príloha č. 4
Prehľad a stručné hodnotenie  procesov a technológií v zahraničí

1. Metódy na báze WEI TO (Mg v organickom prostredí – metyl metoxymagnezium karbonát- MMMK):

WEI TO proces – Kanada (používa sa aj v SNK), WEI TO Associates, Matteson, USA
Poloprevádzkové zariadenie, 42 000 kníh za rok, cyklus trvá 43 – 53 hodín, cena za jednu knihu je 3 – 7 USD, získaná alkalita je v rozmedzí pH 7,5 – 9,5,  nevýhodou je použitie metanolu a freónov.

WEI TO proces –  Francúzsko
Využívaná kapacita je 20 000 kníh ročne, cyklus trvá 56 hodín, cena za jednu knihu je 4,8 – 7,6 USD, alkalita papiera je 5,8 – 9,7,  odstránené nevýhody  kanadského procesu.

FMC proces – USA
Kapacita 300 000 kníh za rok, cyklus 8 hodín, cena za jednu knihu 3 – 10 USD, reálnych informácií je málo napriek propagačnému videozáznamu.

Battelle proces – USA a Nemecko, Zentrum für Bücherhaltung GmbH, Lipsko
Modifikácia WEI TO. Kapacita 200 000 až 300 000 kníh za rok, cyklus 40 hodín, cena za jednu knihu je 9 USD alebo 40 DM za 1 kg knihy, predpokladajú sa servisné služby, relatívne dobre prepracovaná technológia, funkčné zariadenie v Lipsku.

Papersave swiss, Nitrochemie AG Wimmis – Švajčiarsko
Zariadenie prevádzkuje súkromná spoločnosť a ide o modifikáciu Battelle procesu. Do zariadenia je možné v jednom cykle umiestniť 16 – 24 bežných metrov kníh alebo archiválií. Cena za neutralizáciu jednej knihy nie je známa.

2. Metódy na báze MgO:

Bookkeeper, Kongresová knižnica – USA
Kapacita  120 000  kníh  za  rok,  cyklus  je  minimálne 2 hodiny, cena za jednu knihu je asi 11 USD vrátane transportu alebo 32 DM za jednu knihu a 58 DM za 1 kg archiválií, predpokladajú sa servisné služby, technológia je pomerne dobre prepracovaná a je realizovaná vo viacerých variantoch. 

Libertec proces, Libertec Bibliothekendienst GmbH, Norimberg –  Nemecko
Modifikovaná forma Bookkeeper, pričom sa práškový MgO vháňa vzduchom do papiera.

3. Iné technológie: 

Booksaver (deacidifikácia v plynnej fáze), British Library proces (hlavným cieľom je spevnenie papiera) a čiastočná deacidifikácia.

Bückeburg proces, Neschen AB, Bückeburg – Nemecko
Neutralizácia prebieha vo vodnej fáze (inak ako pri spomínaných procesoch) a je určená predovšetkým pre archívny materiál (neutralizujú sa jednotlivé listy papiera).